Kvenland

**Áttekintés:**

Kvenlandet a Calid tenger és a Malgát tenger veszi körül. A szárazföld belsejétől a Tepid folyó választja el. Az országot a király irányítja csak fiú örökös lehet király. Ha nincs fiú örökös akkor az uralkodói család legidősebb férfitagja lesz az uralkodó.

**Történet:**

A Birodalom széthullása után Kvenland uralkodó nélkül maradt. A nép szétszéledett. Nagyobb része a tengerpartoknál telepedett le, a halászásból kereste a mindennapi kenyeret. Egy napon azonban mikor egy halász fia nem fogott elég halat, szám szerint egyet se, nem akart hazatérni apjához, aki csak letolta volna, ezért a hegyek felé vette az irányt. A hegyek barlangjai azonban nem voltak üresek. Egy törzset talált ott, akik éheztek és fáztak, sokaknak már csak kevés volt hátra halandó életükből. A halász fia megsajnálva őket a másnap fogott zsákmány teljes részét nekik adta. A törzs egyre jobban bízott a fiúban, sokan megkedvelték. Az apja a halász azon csodálkozva, hogy nem tér haza zsákmánnyal a fia egyszer megleste. Amint meglátta a vad törzset széthíresztelte minden tengerparton élő embernek, hogy vad nép van a településük közelében és fenyegetést jelenthet ezért el kell innen őket üldözni. A fia próbált kiállni a vadak mellett, de apját nem tudta rávenni a békére ezért a vadak mellé állt. A csatában a vadak a hegy adottságit kihasználva győztek. Az apja is meghalt a csatába. Vezetőjüknek a vadak a Malgabia családból származó halászfiút tették meg. A vadak és a halászok között folyamatos konfliktus volt, amit az uralkodó nem tudott békésen megoldani. A halászok létrehozták a Halász Társulatot, ami a névével ellentétben nem a halászatra sokkal inkább az uralkodásra, az ország vezetésére koncentrálódott. Az alku az volt a tagok között, hogy aki megöli a vadak vezetőjét azt választják királlyá és utána meg a családja örökletesen folytatja az uralkodást. Végül a Morgad házból való halász ölte meg a piacon. A vezető a halakat nézte mikor a fiú felajánlotta neki, hogy egy hordó hal ingyen a vezetőjé lehet. A vezető nem fogadta el kedvességből ezért a fiú azt mondta neki akkor legalább ezt az egy halat hadd adja neki. A vezető mivel megsajnálta ezért elfogadta, de amikor a halért nyúlt a fiú egy kést húzott ki a zsebéből és elvágta a vezető torkát. Miután ez megtörtént természetesen a vadak megakarták ölni a gyilkost és bosszúhadjáratot indítani, de mivel a vadak nagyrésze a városba volt a piac miatt, amit a vezető halála után a Halász Társulat lezárt így a vadak nagyrésze a városban ragadt és kíméletlenül lemészárolták őket. Ezután a Halász Társulat megtette a fiút királlyá. Miután trónra került nagy hódításokba kezdett. A megmaradt vadakat egytől-egyig lemészárolta a királyságot kiterjesztette a Tepid folyóig. Azonban túl nagy hatalomvágya miatt őrült lett és végzett az életével mert az öregedés felett nem tudott uralkodni. Utána az utódai, akik szintén a Morgad házból származtak védekező stratégiát folytattak. Ez fejlődéshez vezetett.

**Jelenlegi uralkodó:**

Jelenleg I. Grimpug uralkodó ül a trónon, aki már 25 éve irányítja a királyságot. Egy fia és egy lánya van. Szövetség reményében hozzáadta lányát Dzsergét Aud-Köz uralkodójának II. Valentinusnak. Első Grimpug története nem olyan izgalmas, mint őseié. Apja halála után ráhagyta a királyságot, mint egyetlen fiúként a 4 testvér közül. Jó kapcsolatot ápol a Halász Társasággal, akik támogatják.

**Vallás:**

A halászok a kihajózásukkor és a hazaérkezésükkor is imádkoznak a Víz istenéhez. A vallás vezetője a Halász Társulat legidősebb tagja. Amikor új király kerül a trónra a vallási vezető megáldja az uralkodását és 1 percig vízbe fújtja, hogy ezzel tisztelegjen a Víz istene előtt és hogy emlékeztesse a királyt, hogy ő is csak egy halandó.